**Refleksionsmøde i 1. oplæringsperiode**

**Formål:**

Det overordnede formål er at styrke overgangen mellem skole og oplæring, herunder:

* At facilitere elevernes refleksion i et trygt rum.
* At understøtte eleverne i forhold til håndtering af udfordringer i oplæringen, og dermed at

understøtte dem i deres faglige udvikling.

* At styrke elevernes fællesskabs- og netværksfølelse i oplæringsperioden.

**Målgruppe:**

* SSH-elever i oplæringsperiode 1
* SSA-elever i oplæringsperiode 1A

**Rammerne:**

Refleksionsmødet faciliteres af en af holdets undervisere fra Social- og Sundhedsskolen Fredericia-Vejle-Horsens.

Kommunens uddannelsesansvarlig deltager aktivt. De har tavshedspligt i forhold til de udfordringer, eleverne bringer på banen til refleksionsmødet.

**Planlægning:**

SOSU FVH sørger for:

* At aftale dato for refleksionsmøde med de uddannelsesansvarlige i kommunerne. Datoen fremgår af skole-oplæringsplanerne.
* At afsætte underviserressourcer til at facilitere refleksionsmødet samt at booke lokaler til formålet
* At facilitere refleksionsmødet
* Kaffe/the til mødet

De uddannelsesansvarlige i kommunerne sørger for:

* At informere oplæringsstederne om refleksionsmødet.
* At bede oplæringsstederne om at give eleverne fri til at deltage i refleksionsmødet.
* At sende information ud til eleverne om refleksionsmødet.

Eleverne sørger for:

* Hver elev skal overveje og medbringe et dilemma eller en oplevelse fra praksis til refleksionsmødet

**Program:**

Kl. 12.00 Ankomst og velkomst ved SOSU FVH.

Kl. 12.15 SOSU FVH introducerer til den valgte refleksionsmetode:

* Forumspil
* Refleksionsmodellen fra Uddannelsesbogen
* Knastbehandling - reflektionsmetode

Refleksionsmetoderne findes på Elevshare: <https://www.elev-share.dk/course/view.php?id=4515>

Kl. 12.30 – 14.45 Der arbejdes med valgte metode

Kl. 14.45 Afrunding og tak for i dag